Trojan

Trojan utawa progran trojan horse ya iku program mbebayani kang éthok-éthoké dadi salah sijiné aplikasi jinak. , Kaundhuh 16/10/12. Salah sijiné program trojan horse sengaja ngapusi pangguna kanthi éthok-éthok dadi program kang ora mbebayani pangguna internèt tanpa cubriya nglakokaké program mau. Kanthi nglakokaké program mau kanthi ora langsung padha karo nglebokaké trojan mau ing sajeroning bètèng komputer. Trojan dudu virus amarga dhèwèké ora ngréplikasi dhèwèké dhéwé, nanging program trojan bisa ngrusak kayadené virus.

 Sajarah lan dhéfinsi 
Asalé istilah Trojan Horse saka nagara Yunani, ing ngendi kacritakaké para pejuwang umpetan ing sajeroning Jaran Trojan kang digawé saka kayu kang gedhé banget. Wong kabèh mau banjur metu saka Jaran Trojan mau sakwisè dikira lunga saka tlatah mau banjur nyerang targèt–targèt kang wis ditemtokaké. , Kaundhuh 18/10/12. Banjur para pejuwang iku mènèhi dalan marang para pejuwang liya kang arep nyerang.
Trojan digolongaké ing jinis malware ya iku automated-program utawa program kang bisa urip dhéwé. Trojan uga dianggep destruktif, anamung waé dhèwèké ora kaya virus kang nyebar, nanging bakal didhetèksi minangka virus.

 Fungsi 
 Trojan wujud piranti (tool) kang bisa minangka monitori (monitoring) mesin liya. Bisa diartèkaké trojan minangka kodhak kang kasingitaké kang dipanggonaké ing komputer targèt. , Kaundhuh 17/10/12.
 Trojan béda karo piranti hack (hacking tools), amung minangka palengkap sajeroning langkah hacking.

 Jinisé trojan 
 Trojan Remote Access
 Trojan Pengirim Password
 Trojan File Transfer Protocol (FTP)
 Keyloggers
 Trojan Penghancur
 Trojan Denial of Service (DoS) Attack
 Trojan Proxy/Wingate
 Software Detection Killers.

 Cara ngatasi bebaya trojan 
 Task List
Pandhektèsiané kanthi ndeleng pratélan program kang lagi lumaku ing task list. Pratélan bisa ditampilaké kanthi mijèt tombol CTRL + ALT + DEL utawa klik tengen ing toolbar banjur klik task manager. Saliyané bisa ngertèni program kang lagi lumaku, naraguna uga bisa ngendheg salah sijiné program kang dianggep anèh lan nyubriyani. Nanging pira-pira trojan tetep ngumpet saka pratélan task list iki. Saéngga kanggo ngertèni kanthi jangkep program kang lagi lumaku kanthi sekabèhané perlu dibukak System Information Utility(msinfo32.exe) kang manggon ana ing: C:\Program files\common files\microsoft shared\msinfo. Tool iki bisa ndeleng kabèh prosèsé iku kang lagi lumaku, bisa iku kang ngumpet saka task list utawa ora. Anata kang perlu dipriksa ya iku path, jeneng file, properti file lan lumakuné file (exe sarta file)., Kaundhuh 30/10/12.

 Netstat
Kabèh trojan mbutuhaké komunikas. Yèn dhèwèké ora nglakokaké komunikasi tegesé ancasé muspra. Iki salah sijiné kalemahan kang utama saka trojan, kanthi komunikasi tegesé dhèwèké ninggal tlipak kang sabanjuré bisa ditlusuri. Préntah Nestat fungsiné mbukak konèksi marang lan saka komputer wong liya. Yèn préntah iki dilakokaké mula bakal ngetokaké IP address saka komputer mau lan komputer kang konèk karo dhèwèké. Yén tinemu IP address kang ora ditepungi banjur perlu dislidhiki.

 Cara nyegah trojan 
Trojan nyusup ing komputer kurban, pesthèkna masang antivirus kang kerep dianyaraké utawa di-update, ngaktifaké firewall bisa iku saka gawanan windows utawa saka njaba. Ngati-ati yèn komputer ana sing anèh utawa ora kaya racaké. Èndhani panganggoan piranti alus ilegal amarga kerep tanpa disadhari piranti alus mau ngandhut trojan. Yèn ngundhuh piranti alus, njupuka saka situs-situs kang bener-bener bisa dipercaya.

 Cathetan sikil 

 Uga delengen 
 Virus komputer
 Worm
 Spyware
 Antivirus

Kategori:Komputer